eo br en pt es es es fr hu en nl en pl ca de ru de eo eo eo eo eo eo eo hbs_lat ro es eo eo eo eo eo eo eo eo eo eo eo eo eo eo es es eo eo eo eo eo eo it eo eo eo eo eo eo eo eo eo eo eo eo eo eo eo it eo eo eo eo eo eo eo eo eo eo eo eo eo eo eo eo en eo eo eo en en es es es en eo en eo eo eo eo eo lt eo eo eo eo en eo eo eo eo eo eo nl nl eo eo eo en eo eo eo tr eo en
Iĝu TEJO-volontulo en la Centra Oficejo en Roterdamo • Tutmonda Esperantista Junulara Organizo
Ekzemploj el viaj estontaj taskoj estas:
reprezentado kaj informado dum kongresoj kaj seminarioj
administrado kaj prizorgado de kontaktoj kun eŭropaj kaj neeŭropaj strukturoj kaj organizoj
aktiva subtenado de la agado de la estraranoj kaj komisiitoj de TEJO
pritraktado de la poŝto (papera kaj reta) de TEJO
prizorgado de la TEJO-arĥivo
aktiva kunlaboro en la aktualigo de la retpaĝoj kaj la sociretaj kanaloj de TEJO
havu bonan scipovon de Esperanto kaj se ne, montru intereson en lerni la lingvon antaŭ aŭ tuj post la komenco de la volontulado
estu sperta pri komputil-uzado (retpoŝto, interreto, tekstprilaborado, ktp)
havu sufiĉan konon pri la junulara Esperanto-movado
estu kapabla memstare preni decidojn
estu preta aktive kunlabori kun la estraro de TEJO rilate al la ĝenerala funkciado de la organizo
havu konojn pri la eŭropaj junularaj strukturoj kaj eŭropaj instancoj
neniam antaŭe partoprenis EVS-projekton
Kompreneble, tiuj estas ecoj de la ideala kandidato kaj ni konscias, ke ne facilas ĉiujn ilin plenumi. Krome, inter la elekto kaj komenco de la volontulado estos ankoraŭ sufiĉe da tempo por plibonigi iujn aferojn kaj ankaŭ la taskoj estas interkonsenteblaj. Do ne hezitu kandidatiĝi ankaŭ se vi ne trovas en vi ĉion de ĉi tiu listo!
Vi eklaboros septembre 2017 dum unu jaro, tamen pli frua volontulado estas interkonsentebla laŭ niaj ebloj. Vi ricevos volontulajn poŝmonon kaj manĝmonon kadre de EVS kiu nun egalas al 126 eŭroj semajne. Loĝado estos senpaga, aldone al transporto kiu rilatas al la volontulado. TEJO serĉas minimume du volontulojn por la volontula periodo, se vi estas du kandidatoj kaj nur pretus volontuli kune tamen, vi rajtas kaj bonvenas kandidatiĝi specifante tion en la motivletero.
Kandidatiĝojn sendu retpoŝte al gro.ojetnull@odalutnolov kun la jenaj dokumentoj enhave, prefere en unu *.zip dosiero kaj sub titolo laŭ la jena formato EVS-2017-alvoko-majo: nomo familia_nomo:
vivresumon (priskribantan viajn studojn, kursojn, spertojn movadajn kaj ekstermovadajn, ktp)
motivleteron (priskribantan kial vi volas volontuli por TEJO)
laŭeble pruvilojn de la supre postulataj kapabloj
laŭeble rekomendletero(j)n de ekzemple landa Esperanto-organizo
La limdato por sendi vian kandidatiĝon estas la 31-a de majo. Do, ne maltrafu la ŝancon!
Kadre de la Eŭropa Volontula Servo oni povas akcepti nur kandidatojn de Eŭropa Unio aŭ eventuale de jenaj landoj: Rusio, Okcidentaj Balkanoj (Albanio, Bosnio kaj Hercegovino, Kosovo, Montenegro, Serbio), orientaj partnerlandoj de EU (Armenio, Azerbajĝano, Belorusio, Kartvelio, Moldavio, Ukrainio), sudmediteraneaj landoj (Alĝerio, Egiptio, Israelo, Jordanio, Libano, Libio, Maroko, Palestino, Sirio, Tunizio, Turkujo).
Momente TEJO-volontulo devas daŭre labori en la Centra Oficejo en Roterdamo. Civitanoj de Eŭropa Unio kaj Eŭropa Ekonomia Areo povas senprobleme loĝi kaj labori en Nederlando, sed civitanoj el plej multaj aliaj landoj bezonas labor- kaj restadpermeson. Ĉar Nederlando ne disponas de volontulaj vizoj kiel kelkaj aliaj landoj, kaj ĉar la volontula poŝmono ne sufiĉos por laborpermeso, TEJO konsideros tion ĉe la elekto de la volontulo kaj laŭbezone klopodos trovi la necesajn solvojn.
Se vi havas aldonajn demandojn pri la programo ne hezitu kontakti nin per gro.ojetnull@ofni
20 Majo 2017 at 13:14
Lasi respondon Nuligi respondon
aejk afriko aktivado aktivula trejnado azio benino burundo co eaey edukado eksteraj rilatoj estraro eventorganizado evs hungario ijk internacia kunlaboro JOTE kenjo komisiito komisiono komitato konkurso kontakto kubo laborplano landa agado Malferma alvoko nederlando oficejo pasporta servo pollando propono aktivi roterdamo schengen strategio tajlando tejo TEJO Tutmonde Togolando UEA uk volontulado volontulo ĝen-sek
Malferma alvoko: TEJO dungas eksterrilatan oficiston
La Komisiono pri Eksteraj Rilatoj estas la ilo por atingi la ceteron de la...
Malferma Alvoko: Gastigu TEJO-volontulon ekster Roterdamo
Post sukcesa sperto kun la programo EVS, TEJO ŝatus havi volontulojn en alia loko...
Tutmonda Esperantista Junulara Organizo (TEJO)
3015 BJ  Rotterdam, Nederlando
TEJO en via lando
Argentino ∙ Aŭstrio ∙ Brazilo ∙ Britio ∙ Bulgario ∙ Burundo ∙ Ĉeĥio ∙ Ĉinio ∙ Danio ∙ Finnlando ∙ Francio ∙ Germanio ∙ Grekio ∙ Haitio ∙ Hispanio kaj Katalunio ∙ Hungario ∙ Irano ∙ Israelo ∙ Italio ∙ Japanio ∙ Kanado ∙ Kongo (Dem. Resp.) ∙ Korea Resp. ∙ Kroatio ∙ Kubo ∙ Litovio ∙ Madagaskaro ∙ Meksiko ∙ Nederlando ∙ Nepalo ∙ Norvegio ∙ Pollando ∙ Portugalio ∙ Rumanio ∙ Rusio ∙ Serbio ∙ Slovakio ∙ Svedio ∙ Togolando ∙ Ukrainio ∙ Usono ∙ Vjetnamio
Krea Komunaĵo BY-SA 2014
Designed by WPlook Studio